[Resep] Grondboontjie­botter­kaas­koek | Maroela Media
Grondboontjiebotterkaaskoek (Foto: 50 Beste gebak uit Vrouekeur)
Jy hoef nie ŉ bobaaskok te wees om dié heerlike kaaskoek te bemeester nie en dit sal jou vriende en familie boonop baie beïndruk!
Lewer 16 porsies
750 g (3 x 250 g-bakkies) laevetroomkaas
75 ml (5 e) gladde grondboontjiebotter
200 g (1 groot plak) donkersjokolade, gesmelt
1 groot grondboontjiebroslekker, grofgekap
Wenk: Moenie die broslekker te lank voor die tyd op kaaskoek sprinkel nie, want dit raak taai wanneer dit met vog in aanraking kom.
Stel oond op 180 ˚C.
Kap koekies en kaneel in voedselverwerker fyn. Voeg botter by en meng goed.
Druk koekiemengsel op bodem van losboomkoekpan met 24 cm-deursnee vas.
Meng roomkaas, strooisuiker en grondboontjiebotter goed.
Draai hitte laer na 150 ˚C en bak vir nog 45 minute.
Sit oond af, maak oonddeur effens oop en laat kaaskoek vir nog 1 uur in oond staan.
Skep sjokolademengsel bo-op kaaskoek en sprinkel broslekkerstukkies bo-oor.
Maak kaaskoek los uit losboomkoekpan en sit in skywe voor.
Hou in die yskas.
Bron: 50 Beste gebak uit Vrouekeur
D4e · 3 jare gelede
Kyk, ons het nog nie self die Grondboontjiebotterkaaskoek gebak nie maar dit gekoop by ‘n klein koffiewinkel hier naby ons. Die resep behoort verbrand the word, elke rekord daarvan vernietig word en dit moet ‘n kriminele oortreding gemaak word om dit enigsins voor te berei, wat nog te verkoop. Dit is ‘n “evil” wat ons getref het.
Ek self is van toeka af gek oor kaaskoek. My vrou het nie erg daaraan nie. Maar nadat ons dit die eerste keer by die koffiwinkel bestel het word ons deesdae al met die hand gegroet as ons daar kom en ons gewone bestelling word voorberei. So dikwels kom ons daar. En dit vir ‘n stukkie grondboontjiebotterkaaskoek. Gelukkig is die koffiewinkel se koffie ook baie lekker.
Gaan beslis aan vroulief neul dat sy dit ook probeer bak. Sal nou wel nie veel geld spaar nie want ‘n porsie by die koffiewinkel sal waarskynlik goedkoper wees as die hele een by die huis. En ek sal seker ‘n boep ontwikkel.
“On second thoughts” – moet dit maar miskien eerder by die koffiewinkel koop. Gesonder en goekoper op die lang duur.